Villaminaya

eta|250ra|Situo de Villaminaya en la provinco Toledo kaj en Hispanio
Villaminaya estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La termino "Minaya" devenas el eŭska kaj signifas paŝtejon; de tie kreiĝis sufiĉe ofte familinomo Minaya [minAja]. En 1211, la vilaĝo aperas jam laŭ la nomo de "Villa Minaya", ĉu vilaĝo de iu Minaja, ĉu vilaĝo de paŝtejoj.

 Loĝantoj 
La loĝanto nomiĝas pichilin. La censita populacio en 2011 estis de 607 loĝantoj kaj la denseco estas de 28,9 loĝ/km².

 Situo 
Villaminaya estas situanta en la okcidenta parto de Kastilio-Manĉo en la komarko aŭ distrikto Montoj de Toledo en la suda centra parto de la provinco de Toledo, je altitudo de 730 m; je 30 km el Toledo, provinca kaj regiona ĉefurbo. La areo de ties teritorio estas de 21 km². La geografiaj koordinatoj estas 39°42′43″ N 3°52′16″ Ok.

Limas kun la municipaj teritorioj de Nambroca, Almonacid de Toledo, Mascaraque, Orgaz kaj Chueca, ĉiuj de la provinco Toledo.

 Historio 
La vilaĝo havis originon hispan-romia kiu daŭris dum la dominado islama, kio okazigis setlejon de mozaraboj.

La unua skribita mencio de la ekzisto de la vilaĝo estas en dokumento mozaraba de 1211, kie ĝi aperas kiel domaro de la komarko Sisla.

En alia dokumento de 1576, oni mencias ke Villaminaya estas domaro de Toledo kaj ke F. Rubio estas ties urbestro kaj Martín Rubio ties vicurbestro.

Meze de la 20a jarcento la populacio de multaj vilaĝoj de la regiono atingis pinton, kaj ĉe Villaminaya oni atingis unuan pinton komence de la 1930-aj jaroj kun preskaŭ milo da loĝantoj, sed poste pro la Hispana Enlanda Milito oni perdis pli da 150 loĝantoj. Poste la populacio rekuperiĝis ĝis 1,030, sed poste okazis elmigrado, senloĝigo kaj maljuniĝo de la populacio, kaj la populacio falis iom post iom sub 600, tio estas ĝi preskaŭ duoniĝis.

Ekde 1983 la urbestro estas de la maldekstra partio PSOE. Unu el ili, nome José Luis Pérez-Olivares Verbo, dum 20 jaroj.

 Ekonomio 
Agrikulturo kaj brutobredado tradicie. Servoj kaj loĝejoj pro proksimeco de ĉefurbo Toledo.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo